Ovim su izvješćem obuhvaćeni sveukupno funkcioniranje službenih kontrola u državama članicama i Komisijine kontrolne aktivnosti provedene 2019. i 2020. kako bi se osigurala visoka razina zdravstvene zaštite i povjerenja u prehrambenom lancu, od polja do stola. Te su kontrole i revizije važan mehanizam provjere ispunjavaju li subjekti zakonske zahtjeve kako bi europski potrošači imali povjerenja u to da je hrana koju konzumiraju sigurna. Neophodne su i za neometanu sigurnu trgovinu hranom, životinjama i biljem unutar i izvan EU-a.

●Belgija je u svoje javno godišnje izvješće (do izvještajne godine 2019., to je izvješće koje je dostavljeno Komisiji) uključila mjerila za sigurnost hrane te zdravlje životinja i bilja; usporedba rezultata mjerila iz različitih godina čitateljima omogućuje uvid u to popravlja li se situacija u tim područjima,

●za Salmonellu u populaciji peradi revizije su pokazale da su države članice općenito provele programe koji su ispunjavali zahtjeve i bili djelotvorni u ostvarivanju ciljeva EU-a povezanih s raširenošću Salmonelle. Međutim, u većini je slučajeva stopa otkrivanja u uzorcima koje su uzeli subjekti (kojima se u puno većoj mjeri kontinuirano ispituje status jata od službenih uzoraka) bila znatno niža od one u službenim uzorcima. Zbog toga je uzorkovanje koje provode subjekti možda nedjelotvoran doprinos programima i ukazuje na to da je vjerojatno da niske razine zaraze u jatu ostaju neotkrivene;

Tablica 5. – naknadne revizije u državama članicama u razdoblju 2019.–2020.

Opće naknadne revizije Administrativne naknadne revizije Određena tema

Taj je postupak i dalje djelotvoran za rješavanje većine utvrđenih problema. Rezultati općih naknadnih revizija objavljuju se u profilima zemalja (vidjeti točku 6.2. u nastavku teksta).

Do kraja prosinca 2020. države članice poduzele su korektivne mjere ili su se na zadovoljavajući način obvezale da će nedostatke ukloniti u prihvatljivom roku. Prema trogodišnjem kontinuiranom pokazatelju provedene su korektivne mjere za 92 % preporuka iz revizija provedenih u trogodišnjem razdoblju 2016.–2018.

6.2.

Profili zemalja

Saznanja specifična za državu važna su za pripremu revizija i oblikovanje politika. Zbog toga vodimo i objavljujemo profile zemalja.

Ti su profili država javno dostupni i omogućuju pregled svake države članice, uključujući:

●pet najnovijih objavljenih izvješća o reviziji,

●ocjene mjera koje je zemlja poduzela kao odgovor na preporuke iz revizija,

●način organizacije službenih kontrola u zemlji,

●poveznice na relevantne internetske stranice zemlje.

Zbog objavljivanja tih profila zemalja cijeli je postupak revizije transparentan javnosti.

6.3.

Izvršavanje

Kad država članica povrijedi pravo EU-a, Komisija određuje odgovarajuće mjere na temelju pojedinačnog slučaja u skladu s pristupom iz njezine Komunikacije „Pravo EU-a: boljom primjenom do boljih rezultata”. Te mjere mogu varirati od kontaktiranja s tijelima država članica na odgovarajućim razinama kako bi se osigurala ispravna primjena prava EU-a do pokretanja razmjena u sustavu EU Pilot i/ili postupaka zbog povrede kao zadnje sredstvo, ako su iscrpljene sve druge mogućnosti za poticanje usklađivanja. Instrumenti za izvršavanje koji se ne odnose na povrede pravila o sigurnosti hrane uključuju i zaštitne mjere. One mogu varirati od poduzimanja mjera predostrožnosti za trgovinu i kretanje životinja, bilja ili hrane i hrane za životinje do donošenja zaštitnih mjera u skladu s relevantnim zakonodavstvom.

Ako kontaktiranje s državama članicama ili razmjene u sustavu EU Pilot ne dovedu do ispravljanja povrede prava, mogu se pokrenuti faza prije parnice i faza parnice u postupku zbog povrede.

Komisija je 2019. otvorila predmet zbog povrede protiv Češke povezan s njezinim sustavnim službenim kontrolama određene hrane koja dolazi iz drugih država članica svaki put kad ta hrana uđe u Češku, što je protivno pravilima EU-a o službenim kontrolama koje se provode radi verifikacije poštovanja propisa o hrani i hrani za životinje te propisa o zdravlju i dobrobiti životinja.